To, kar sledi, temelji na pripovedih tistih, ki so to doživeli.
In tistih, ki so zaradi tega umrli.
Adolf Hitler je mrtev.
Nacistično poveljstvo je razpadlo.
Umrlo je 70 milijonov ljudi,
več kot v katerem koli drugem spopadu v zgodovini človeštva.
7. MAJ 1945
Zadnji dan vojne v Evropi
Umaknite se!
Roke v zrak!
Mojbog, to je Hermann Göring! –Kdo?
Hitlerjeva desna roka.
Imenovani naslednik Führerja.
Kaj je rekel?
Hoče, da mu vzamemo kovčke.
WASHINGTON, D.C.
Sodnik Jackson?
Odvisno, zakaj trkate na moja vrata ob treh zjutraj.
Hermann Göring je bil zajet. Živ.
Kje? –V Avstriji.
Kaj bodo z njim? –To je vprašanje.
Lahko vstopim? –Ne.
Dežuje … –Vidim, ja.
Ga bodo ustrelili? –Kolikor vem, ne.
Nameravali so ga, kajne? –Ja.
Churchill in Roosevelt sta podpisala ukaz.
Ki ste mu vi nasprotovali. –Sodnik Vrhovnega sodišča sem.
Ne odobravam usmrtitve človeka brez sojenja.
Prav o tem želim govoriti.
Nemogoče je. –To nenehno ponavljaš. –Ker je res!
Navedi en dober razlog. –Ni pravnega precedensa.
Ni mednarodnih zakonov, na katere bi se oprli.
Nihče še ni sodil vojnemu zločincu izven jurisdikcije njegove države.
Načelo mednarodnega prava je,
da država ne vsiljuje svojih zakonov tujim državljanom. –Elsie …
Sojenje pred nemškim sodiščem bi bilo nekaj drugega,
ti pa govoriš o pravni sivini, ki sploh ne obstaja,
in se sklicuješ na neobstoječo sodno prakso.
Če slučajno nisi sledil, so to štirje dobri razlogi.
Rabiš pijačo. –Ne, hvala!
Jaz si bom natočil še enega. Tvoj je za okras.
Koga bi sploh postavil pred sodišče?
Nemške poveljnike?
Nabornike? Sodnike, ki so izvajali rasne zakone?
O tem bi se dalo razpravljati.
Ko bi vedeli, komu soditi, kakšne bi bile obtožbe?
Zarota za vodenje agresivne vojne.
In to bi bila osnova pregona, ki ga zagovarjajo ZDA?
Ja. –Proti Nemčiji?
Državi, ki nas ni nikoli napadla.
Zamisli si, da bi bilo mogoče. –Robert!
Te ne zanima?
Morala bi biti povsem mednarodna misija.
Sodelovali bi vsi zavezniki.
ZDA, Velika Britanija,
Francija, Rusija. Brez Rusov ne gre.
Štirje mednarodni sodniki. –Govoriš o tribunalu?
Natanko tako.
Svet mora izvedeti, kaj so ti možje storili.
Prava logistična nočna môra. –Vem!
Toda to moramo storiti.
MONDORF, LUKSEMBURG
SOVJETSKA POBUDA ZA IZBRIS NACISTIČNEGA MADEŽA
Izberite karto.
Mislim, da ne.
Hermann ga ne bo več potreboval
Naj jo jaz izberem.
Izberite karto.
Recite mi, naj si zapomnim karto in jo vrnem v kup.
Zapomnite si karto in jo vrnite v kup.
Premešajte.
In zdaj?
Moja karta je bila pikova trojka.
To ni čarovnija. –Dvignite vrhnjo karto.
Kdo ste vi?
Psihiater sem.
In zakaj greste v Mondorf? –To bi tudi sam rad vedel.
Psihiatre pošiljajo na tajne misije? –Mislim, da sem prvi.
Povejte, kako ste to izvedli. S kartami.
Ničesar nisem storil.
Prava čarodejka ste!
Dr. Kelley?
Narednik Howie Triest, na uslugo. Odpeljal vas bom v pisarno poveljnika.
Tigri? –Ja, gospod.
Morda se še vidiva.
Vau!
Kdo je to? –Bi rekel, da zelo privlačna ženska.
Si rekel "poveljnik"?
Ja. Polkovnik Andrews.
Mi lahko poveš, kaj počnem tukaj?
Mislil sem, da je vojne konec. –Tega ne bi vedel.
Ker res ne veš, ali ker so ti ukazali, da molčiš?
Tega ne bi vedel.
Ne zamerite, jaz sem samo prevajalec.
In kaj prevajaš?
Boste videli.
Hotel Palace, Mondorf KODNO IME: Smetnjak
Dr. Kelley!
Centralno poveljstvo meni, da ste vrhunski psihiater.
Verjetno imate vprašanja? –Kar nekaj. –Pa začniva.
Nahajate se v tajnem vojaškem zaporu.
Tu je nastanjen ostanek nacističnega visokega poveljstva.
Vlade Rusije, Francije, Velike Britanije in ZDA
odločajo, ali bodo tem možem sodile za njihova življenja.
Poklicali smo vas, da spremljate duševno zdravje teh ujetnikov,
če bi prišlo do sojenja.
Samomor.
To je naša glavna skrb.
Hitler, Goebbels in Himmler so si že vzeli življenje.
Ne smemo jih izgubiti še več.
Himmler in Goebbels sta uporabila tole.
Skrita kapsula cianida.
Göringa je treba še posebej pozorno spremljati. –Göringa?
Hermanna Göringa? –Njega osebno.
Tukaj je?
Narednik, je mogoče med potjo dobil udarec v glavo?
Kolikor vem, ne. –To je samo veliko informacij.
Verjamem. Poskusite slediti. –Ja.
Ko se je Göring predal, je potoval z družino.
Z več kot osmimi milijoni dolarjev v nemški valuti in nakitu,
ter impresivno količino tega.
Poslali smo v analizo v ZDA.
Parakodin.
Zelo močan analgetik. Obožujem ga.
Pravi, da je za srce. –Potem pa verjamete v pravljice.
Nima veze s srcem. To so opiati.
Koliko jih vzame na dan?
Narednik? –Štirideset, gospod.
Torej ima rajhsmaršal težave z mamili.
Kje je njegova družina? –Izpuščena. To vas ne zadeva.
Vaše edino delo bo ocenjevanje Göringa in ostalih. To je vse.
Sem odličen zdravnik,
toda člani nacističnega poveljstva so morda izven mojega strokovnega področja.
To ni bila moja ideja.
Prosto!
Res ne zna motivirati vojakov.
Polkovnik ni znan po svoji dobrosrčnosti.
Rad bi ga videl. –Koga? –Göringa.
Takoj. –Se ne boste prej namestili?
Rad bi videl, s kom imam opravka. –Naj vas ne prestraši.
Saj me ne bo. Povej mi kaj o njem.
Rajhsmaršal Hermann Göring, predsednik Reichstaga.
Minister za letalstvo, vrhovni poveljnik Luftwaffe.
Gospodarski minister,
ustanovni član Gestapa, tajne državne policije.
Leta 1939 imenovan za Hitlerjevega naslednika,
najvišji nemški častnik vseh časov. –V redu.
Zdaj sem rahlo prestrašen. –Bo že šlo.
Rajhsmaršal.
Rajhsmaršal, jaz sem dr. Douglas Kelley.
Pravi: "Čudovito, zdravnik."
Res sem. Vam lahko potipam utrip?
Hoče tablete. Želi, da vi poskrbite za to.
Težave s srcem?
"Več manjših napadov in zdravila pomagajo."
Bi lahko odpeli srajco?
Dihanje je hitro in plitvo. Ne prevajajte.
Vam tablete lajšajo tudi bolečine?
V prvi vojni so sestrelili njegovo letalo, kroglo ima v desnem boku.
Leta 1923 je bil med münchenskim pučem ustreljen v dimlje.
Velikokrat so streljali na vas.
"Poklicno tveganje."
Najbolje bi pozdravili srce, če bi izgubili nekaj teže.
"To je najprivlačnejše telo v vsej Nemčiji. Vprašajte mojo ženo!"
Prepričan sem, toda stražarji vam pravijo Debeluh.
Prepričan sem,
da bi manj mogočen mož težko shujšal, toda …
Vi premorete moralno moč in disciplino, ki je drugi nimajo.
"Vidite? Ta človek je drugačen."
"Ne dvomim, da bova postala velika prijatelja."
Veselim se tega.
Lep dan.
Pretirana samopodoba.
Šarmanten.
Razume naš jezik.
Kaj? Prosim? –Ko sem rekel, da je debel.
Vse je razumel. Igra se z vami.
Ne! Zakaj bi se pretvarjal?
Prevajanje mu daje čas za razmislek o odgovorih.
Misli, da mu to koristi.
Počakajte malo.
Zadnje tri mesece sem momljal, on je pa vse razumel? –Tako nekako.
Prekleto!
Mu boste povedali, da veste? –Nikakor!
Sam mi bo povedal. Ko bo pripravljen.
In kdaj bo to? –Ko bo presodil, da mu ne predstavljam grožnje.
Rad bi videl druge! Kdo je naslednji?
Doktor Robert Ley.
Vodja Nemške delavske fronte. Eden prvih Hitlerjevih učencev.
Avtor dela, ki je tako poveličevalo Hitlerja,
da ga je dal ta uničiti, ker mu je bilo nerodno.
Leya, vodjo programa za prisilno delo nacistov,
so zajeli v pižami.
Predstavljal se je kot "dr. Distelmeyer".
"Nisem kot ti drugi jetniki, željni oblasti."
"Voham Juda."
Veliki admiral Karl Dönitz. Vrhovni poveljnik vojne mornarice.
Arhitekt napadov podmornic na britansko mornarico.
Dönitz je odobraval pobijanje ujetnikov na odprtem morju.
Prijetje Dönitza, fanatičnega nacista,
je dokončno pokopalo Tretji rajh.
"Tu sem že 76 dni
in me še niso uradno aretirali niti obtožili,
kar je v nasprotju z ženevsko konvencijo.
Obtožite me ali pa me izpustite."
Julius Streicher. Vodja propagande pod Hitlerjem.
Urednik antisemitskega časopisa Der Stürmer.
Streicher, imenovan veliki duhovnik antisemitizma
in frankovska zver, je koordiniral protijudovski bojkot.
In z železno roko vodil Nürnberg.
Zanima ga, ali ste Jud. –Ne.
"Toda imate judovski poklic."
"V imenu česa se borite?"
Ključ je Göring.
Vodja naroda v izgnanstvu, on jih združuje.
Predpisal si je strogo dieto s telesno vadbo,
poleg tega je prenehal s tabletami.
Kot bi treniral za nek cilj.
Če bi kdo napisal knjigo o njem, bi ta …
Imate knjižnico v mestu? –Bi radi šli tja? –Ja.
Ob 2.33 zjutraj? –Ja. Vzemi plašč!
Grem ponj.
Glede na število narcisov, zaprtih v tem hotelu,
so knjige napisane o polovici njih ali pa so jih napisali kar sami.
Ugotovila bova, kdo so.
Res? Tekoče govorite nemško?
Niti najmanj. Kako si se ti naučil?
Moja mati je govorila nemško in hotel sem biti kot ona.
Res mislite, da vam bo uspelo? –Kaj?
Da se vam bodo ti možje odprli? –Seveda.
Kako pa?
Vsak si želi biti slišan. To je naravni nagon.
Ugotovim, kdo so, pridobim njihovo zaupanje …
In slej ko prej se bodo izpovedali.
Zveni tako preprosto!
Predstavljaj si seciranje zla.
Kaj loči te ljudi od drugih? Kaj jih je gnalo k tem zločinom?
Skoraj so zavladali svetu.
Delovna taborišča za Jude?
Govori se, da ni šlo samo za delo …
Ja, slišal sem.
Kako se človek tako spremeni? Imava priložnost rešiti to uganko!
Odkriti, v čem so Nemci drugačni.
Drugačni?
Od nas!
Človek, ki bo to napisal, bo obogatel.
Mislil sem, da imate plemenit cilj.
Hočeš plemenitost?
V redu.
Če bi lahko psihološko opredelili zlo,
bi zagotovili, da se to ne ponovi.
STOJTE
Kaj se dogaja? –Hermann Göring ne more dihati.
Hitro! –Howie!
Dihalne poti so čiste. –Dobro, ne?
Srčni napad ima! –Kaj?
Kje je prekleti zdravnik? –Prihaja!
Recite mu, naj pohiti! Navaden aspirin! –Grem.
Srce vam še bije, torej ste živi, in poskrbel bom, da tako ostane.
Ostanite mirni, prav? Dihajte. Vdih, izdih …
Vdih, izdih …
Tukaj sem! Glejte me. Ne bom pustil, da umrete, velja?
Vdihnite …
Je to vaša žena? Tukaj je.
Tukaj je. Dihajte …
Zdravnik prihaja. Tu je aspirin.
Daj mi tablete. Hvala, Howie.
To je najboljše za srce. Pogoltnite.
Zaupajte mi.
Globoko dihajte. Ja, žvečite, žvečite.
Utrip se umirja. Ja!
Veste, kaj? Živi ste!
Živi ste.
Glej ga zlomka …
Hvala.
Odpeljali ga bodo v ambulanto. Gremo.
Čemu ta nasmeh?
Zahvalil se mi je v angleščini.
Truman želi biti leta '48 spet izvoljen.
Ne more pestovati nacistov. –Res je.
Sojenje bi jim dalo priložnost, da povedo svojo plat zgodbe.
Česa se bojite, da bi povedali?
Zmagali smo, Bob.
Če bo sojenje, bo to največja polomija vseh časov.
Kamere … –Kaj če bodo simpatični?
Kaj če jim sojenje ponudi platformo za širjenje antisemitizma?
Bi radi bili tisti, ki bo to omogočil?
Vas zanima, če bi mi ustrezalo usmrtiti par nacistov brez sojenja?
Seveda bi mi!
Saj je vseeno. Rusi ne bodo nikoli pristali.
Rusi se strinjajo.
Kaj? –Rusi so za.
Res? –Truman je osebno klical Stalina.
Nikčenka hoče za glavnega tožilca.
To so odlične novice. Kdo točno ste pa vi?
Polkovnik John Amen. Urad generalnega tožilca.
Torej nam vojska pošilja odvetnika.
Ja, gospod. General Eisenhower vas pozdravlja.
Ni navdušen nad obešanjem kogar koli brez sojenja. –Napredujemo.
In upa, da se sojenje ne bo zavleklo, da lahko začnemo z obešanjem.
Sedite.
Veliko sem slišal o vas.
Pravijo, da boste naslednji vrhovni sodnik.
Predsednik mu je obljubil položaj. –In mi naročil, naj molčim.
Ne razglašajva tega vsakomur, ki vstopi v mojo pisarno.
V moji pisarni nihče ne verjame, da bo prišlo do sojenja.
Kaj pa vi?
Jaz imam rad izzive.
Pozdravljeni, Julius.
Pokazal vam bom serijo madežev črnila.
Povejte mi, na kaj vas vsak madež spominja.
Morda bo to razkrilo del vaše osebnosti,
intelekta ali ustvarjalnosti.
Vse, kar boste rekli, ostane med nama.
Prosim?
Lahko govorim v vašem jeziku, če bo lažje.
Samo, če vam ustreza.
Začniva.
"Metulj."
"Čarovnica."
"Napad s torpedom."
Nekdo je naredil škodo.
Vidim 10 tisoč konj.
Vidim ježo Valkir.
"Vagina."
"Judovska vagina."
To je kri. –Čigava kri?
Ali pa črnilo.
Črnilu lahko pripišemo marsikaj.
Oprosti, Bob. Pravkar smo izvedeli.
Odgovor je ne.
Kongres bo zavrnil sojenje. Hočejo samo usmrtitve.
Brez idej sem. –Predsednik?
Rabi nekoga, za komer se lahko skrije. Kongres.
Brez odobritve drugega ne bo nič.
Potrebujemo podporo nekoga pomembnejšega.
Kdo je pomembnejši od predsednika?
Ljubi bog … –Dobesedno.
Ste katolik? –Zdaj sem.
Sveti oče vas bo sprejel.
Ljudem, ki jim želite soditi, grozi smrtna kazen,
vi pa prosite za blagoslov Cerkve.
Vaša podpora bi nam pomagala utrditi mednarodni konsenz.
Ti ljudje so zlobni.
Toda oko za oko
ni odgovor.
Spominjam se knjige, kjer sem bral o tem.
Ste katolik? –Ne.
Verujete pa? –Ne posebej.
Pa vendar doma predstavljate pravico.
Tega ne pravim jaz. –Če dovolj dolgo sodite drugim,
boste začeli verjeti, da človeški zakoni zasenčijo božje.
Tega ne verjamem. –Torej …
V kaj pa verjamete?
Verjamem v človeka.
V našo sposobnost, da se obvarujemo pred ljudmi, kot so nacisti.
Verjamem, da je to dobro dejanje.
Tako dobro, da morate za to obiti lastne zakone?
Žal mi je,
toda Katoliška cerkev vam ne more dati podpore.
Leta 1933 pa ste jih podprli.
Prosim?
Sami ste podpisali konkordat s Hitlerjem.
To je bila povsem druga zadeva.
Bili ste apostolski nuncij v Nemškem rajhu.
Katoliška cerkev je bila prva svetovna sila,
ki je priznala nacistično državo.
Dali ste jim kredibilnost. –Da bi zaščitili nemške katolike!
Kakšna škoda, da Judje niso imeli nikogar, ki bi storil isto.
Mislite, da odobravam njihova dejanja?
Ljudje se bodo spomnili,
kaj ste storili leta 1933.
Kaj boste storili danes,
bodo pripovedovali svojim otrokom.
Je Katoliška cerkev stala ob strani nacistom
ali ne?
Ste izsiljevali papeža? –Ne želim govoriti o tem!
Novica je prišla včeraj.
Sojenje bo.
Sojenje?
Kot je prav.
Karte, ki ste mi jih pokazali …
Kaj so vam povedale o meni?
Da ste izjemno inteligentni.
To bi vam lahko povedal sam!
Da ste narcis,
nagnjeni k bujni in agresivni domišljiji,
ki jo spremlja močna ambicija po podreditvi sveta,
da bi ga oblikovali po svojem mišljenju.
Vas je to presenetilo?
Ne.
Potem so bile karte nekoristne!
Gospod Triest pravi, da znate čarati.
Se opravičujem. –Ja.
Če ni preveč, da prosim …
Primanjkuje nam zabave.
Zakaj pa ne?
To je povsem navaden srebrni dolar.
Nekoč vam bom pokazal pravi trik.
Katerega?
Izognil se bom zanki na vislicah.
Kako boste to storili?
Če vam povem,
potem to ne bo čarovnija.
Nürnberg …
"Poglejte, kaj delajo zavezniki. Mesto je v ruševinah."
"Razen tega."
Sodna palača!
Streha je poškodovana zaradi zračnih napadov.
Požar je uničil nadstropja in zrušil stolp z uro, toda …
Obnovljena dvorana bi lahko sprejela 600 ljudi.
Kaj pa te škatle z zalogami?
Tu so nacisti bili svojo zadnjo bitko. –In jo bodo spet.
Od vseh lepih mest na osvojenem ozemlju
želite imeti sojenje v tej prazni lupini?
To je sir David Maxwell Fyfe, namestnik britanskega tožilca.
Ja, gospod.
Prostor je lažje obvladljiv in zapor lahko sprejme 1200 ljudi.
Samo 22 jih moramo nastaniti.
Prosim?
22? –Število obtoženih za prvo sojenje.
Saj veste …
Če to sojenje izgubimo, drugih ne bo več.
Vi, jaz in sodnik Jackson ter naše vlade,
bomo v posmeh celemu svetu, poraženi od ljudi, ki smo jih ujeli.
Velika šala.
Pravijo, da se je javno mnenje obrnilo proti vam. –Mojbog!
Da ne boste postali vrhovni sodnik, ko se Stone upokoji.
Koga bi Truman izbral? Vinsona?
Preveč je politiziran. –Je pa na razpolago!
To sojenje postaja nepomembno, še preden se je začelo.
Govori se,
da vse spise pišete sami in zavračate pomoč drugih odvetnikov?
Morajo biti brezhibni. –Ja, ampak ne morete delati sami.
Ko se sojenje začne, bo vse v redu.
To pravite, kot da je sojenje vrhovnemu nacističnemu poveljstvu,
na podlagi nepreverjene sodne prakse in pred očmi sveta, mačji kašelj.
Gledano s tega zornega kota …
Samo velika zmaga ne bo obravnavana kot poraz.
Ne gre samo za zmago, Robert, temveč za brezhibnost!
Brez pritiska.
Še enega.
Vaše celice so kamnite!
2,7 krat 4 metre.
Postelje so privite v zid.
Vzmetnice so polnjene s slamo, brez vzmeti.
Mize so iz kartona in ne prenesejo teže odraslega človeka.
Stolov ne smete postavljati ob steno.
Vsak večer ob sončnem zahodu jih bodo odnesli iz celic.
Ponoči morajo biti glava in roke vidne izpod odeje.
Brez pasov,
brez vezalk, brez straniščnih desk.
Nimate ničesar,
kar bi lahko uporabili kot orožje, da bi si vzeli življenje.
Dobrodošli v Nürnbergu.
To pa je celica.
Je prestala test? –Nemška gradnja.
Drugače ne gre.
Vložene bodo obtožnice, kajne?
Se veselite? –Mislim, da se.
Končno bom lahko, kot pravite,
uveljavljal svoje pravice pred sodiščem.
Poznate tega Jacksona? Tega …
Sodnika Jacksona? –Ne, ne poznam ga.
Poskušal vas bo prelisičiti.
Ne bo mu uspelo.
Zelo ste prepričani vase. –Doktor …
Še nihče me ni premagal.
Knjige so polne imen tistih, ki so poskusili.
Vseeno pa sedite tukaj.
Nemška gradnja.
Mislite, da mi to, da sem v tej celici, škodi?
Naj vas spomnim,
da sem se predal sam.
Sem natanko tam, kjer sem želel biti.
Göring je zame še vedno uganka.
Bližje so obtožbe, bolj je samozavesten.
Najti moram način, da se mu približam.
In kako bova to storila?
Prosila ga bova za pomoč.
Pri čem?
Rudolf Hess.
Rudolf Hess bo prišel sem?
Rudolf Hess, namestnik Führerja.
Tretji v vrsti za nasledstvo, za Hitlerjem in Göringom.
Ko sta bila zaprta, je Hess za Hitlerja prepisal Mein Kampf.
Znan je kot eden njegovih najbolj fanatičnih učencev.
Tega v mojem zaporu ne bo!
10. maja 1941, sredi vojne,
je Hess sam vzletel z letalom Messerschmitt
in prečkal Severno morje.
S padalom je izskočil nad Škotsko in si zlomil gleženj.
Ko so ga našli, je izjavil, da je Rudolf Hess,
tretji v vrsti za Hitlerjevega naslednika, in da želi predlagati mirovno pogodbo.
Želel je govoriti z Douglasom Hamiltonom, 13. vojvodo Hamiltonskim,
ki ga je srečal na olimpijskih igrah leta 1936 v Berlinu.
Po nekaj zapletih so mu odobrili srečanje.
Takrat je naznanil, da se želi srečati s kraljem Jurijem VI.,
odstaviti Winstona Churchilla,
in se pogoditi za premirje z Veliko Britanijo,
kar bi obema narodoma omogočilo, da združita moči in premagata Sovjetsko zvezo.
Hessa so vrgli v londonski Tower.
Trdi, da se ne spomni preteklih dogodkov, niti lastnega otroštva!
To stanje je trajalo vse do februarja 1945,
ko je priznal, da je amnezijo hlinil.
Premislil si je, ko je dejal, da se je amnezija vrnila julija 1945,
ko je bila Nemčija poražena.
Hermanna Göringa prosite za pomoč,
da bi diskreditirali mojega starega prijatelja.
Kaj imam jaz od tega?
Kaj želite?
Svojo ženo.
In hčerko.
Nihče ju ne najde, odkar sem se predal.
Najdite ju, doktor.
In jima dajte
ta pisma.
Najprej govorimo s Hessom.
Potem se pogovorimo o vaši družini.
Kaj pravite?
Tip je skoraj zavladal svetu, zdaj pa hoče, da smo njegovi poštarji?
Doc! –Bližje sem mu kot kdorkoli doslej,
srečanje z njegovo družino pa mi bo razkrilo njegovo osebnost.
Torej, Rudolf …
Se me spomniš?
Bila sva skupaj, ja.
Verjetno res.
Toda nikogar se ne spomnim.
Trije smo bili, Rudolf.
Ti, jaz …
In Adolf.
Vladali smo imperiju.
Žal mi je.
Morda ste bili moj prijatelj,
vendar vas ne poznam več.
Laže.
Eno uro je govoril, kako se me ne spominja.
Ko pa je prišel v zapor in me zagledal,
kaj je storil?
Pozdravil.
Odlično.
To je neumno. Jaz sem neumen.
Vedel sem, da mi boš pomagal. –Ja, ker sem idiot!
Kako si ju našel? –Govorice so bile, da sta v Veldensteinu.
Cigareto?
Nikoli te nisem videl kaditi.
Ker sem nehal.
Starši so sovražili kajenje.
Ampak vedno jih imaš pri sebi … –Da se prikupim častnikom.
Pravim si, da bom eno pokadil, ko bo vojne konec.
Vojne je konec, Howie.
Skoraj sva tam.
Gospa Göring?
Jaz sem Douglas Kelley.
Delam v zaporu. Psihiater sem.
Vaš mož me je pooblastil, da vam prinesem ta pisma.
Hermann?
Ja.
"Kako je?" –Dobro.
Drži se.
Edda …
Si ti igrala?
Bilo je lepo.
Rekla je, da ste očetov prijatelj.
Edda?
"Kako je očka?"
Zelo dobro je.
"Je pogumen?" –Zelo pogumen.
Hoče, da si pogumna tudi ti.
Napisal ti je pismo.
"Stokrat ga bo prebrala. Hvala."
Doktor!
Nisem prepričan, da zmorem.
Vrnite se.
Ste v redu, Doc?
Kaj za vraga je to?
Kaj se dogaja?
Pravkar so javili. Vložili smo obtožnice.
Kje ste bili?
Hermann Göring.
Jaz sem rajhsmaršal Hermann Göring.
Hermanna Wilhelma Göringa Združene države Amerike, Francoska republika,
Združeno kraljestvo Velike Britanije in Severne Irske
ter ZSSR obtožujejo naslednjih štirih zločinov:
zločini zoper mir, vojni zločini, zločini proti človeštvu
in zarota za izvršitev teh zločinov.
Zločini proti človeštvu vključujejo: umor,
iztrebljanje, zasužnjevanje, deportacijo in druga nečloveška dejanja.
Kopija obtožnice. Kakšna vprašanja?
Lep dan.
Kdo je naslednji? –Streicher.
Kakšno vprašanje?
Kaj je rekel?
Da hoče judovskega odvetnika.
"Ne grem na to sojenje." –Šli boste, dr. Ley.
"Nikogar nisem ubil."
Stražarji!
V redu je … –Ne dotikajte se me.
Robert? –Ne dotikajte se me!
Držite ga!
Ne sodite mi kot navadnemu zločincu! Dajte!
Ustrelite me!
Težek dan?
Gospodična z vlaka! –Čarodej.
Kako gre tista tajna misija?
Naletel sem na nekaj ovir.
Vidim, ja.
Kaj pa vi delate tu?
Tu sem s tiskom.
Proti Hermannu Göringu in nacistom so bile vložene obtožnice. –Res?
Pripnite se.
To mesto bo postalo prizorišče največjega spektakla na svetu.
Od vaše žene.
Ste jo videli?
Novice iz Nürnberga.
Medtem ko krožijo mračne govorice o namenu nacističnih delovnih taborišč,
se pravna ekipa pripravlja na zagotovo največje sojenje stoletja.
Skozi ta tunel bodo nacisti stopili v sodno dvorano,
ki jo trenutno prenavljajo.
Tam bodo luči kamer tako močne, da bodo obiskovalci dobili sončna očala.
Hermann Göring in njegovi pajdaši, ki so častili Hitlerja,
se bodo z našimi fanti soočili čez en teden.
Bo pravica zmagala? Ali pa bodo fašisti spet na prostosti?
Ta novinar upa, da zaveznikov nič ne bo ustavilo.
Imamo težavo.
Operacija Weserübung je bila invazija na Dansko in Norveško leta 1940.
Klasična agresivna vojna. Nacisti so okupirali nevtralne države.
Trdili bodo, da je bila invazija preventivni napad.
Da bi preprečili kaj?
Britanski načrt za invazijo na Norveško. –To je smešno! –Povsem absurdno!
Strinjam se.
Skrbi me, ker ste vi tu.
Poleg tega, da je absurdno, je tudi resnica.
Ideja je bila uporabiti državo za zadrževanje nacistov.
Nacistov ne moremo obtožiti načrtovanja agresivne vojne,
če ste vi načrtovali isto!
Vidim logiko v tem.
Imajo dokaze? –Nemški odvetniki so zahtevali dokumente,
vendar nimajo še ničesar. –Potem smo v redu! –Morda.
To pa odpira pomembnejše vprašanje.
Vedeti moramo, kaj vedo oni, in kakšna bo njihova obramba.
In kako nameravate to doseči?
Dr. Kelley.
Nocoj boste spoznali nekoga zelo pomembnega.
Morda je to priložnost, da ste končno koristni.
Impresivno, kajne?
Hitler je tu hotel zgraditi največji stadion na svetu.
Vi ste sodnik Jackson.
Vi pa ste psihiater.
Tu so imeli zborovanja.
Vsako leto ga je Hitler napolnil in nagovoril člane nacistične stranke.
Celo posneli so.
Tu je leta 1935 razglasil nürnberške zakone.
Jih poznate?
Nürnberški zakoni so določali, da je Jud tisti,
ki ima tri ali štiri judovske stare starše.
Ni bilo važno, ali je veren ali pa se je spreobrnil v krščanstvo,
šlo je za vprašanje krvi.
Zakoni so vsem Judom odvzeli nemško državljanstvo.
Prepovedali so poroke med Judi in nemškimi državljani.
Bali so se oskrunjenja krvi.
"Krvavo nečistovanje."
Po teh zakonih Judje niso imeli dostopa do državnih bolnišnic.
Po 14. letu jim je bilo odvzeto javno šolanje.
Knjižnice, parki in plaže so bili za Jude prepovedani.
Judovska imena na vojnih spomenikih so bila izbrisana.
Vse to je bilo razglašeno prav tu.
Na tem mestu.
Kaj pričakujete od mene?
Vaši pacienti …
Želim, da jim začnete postavljati prava vprašanja.
In kakšna so ta vprašanja?
Kaj govorijo svojim odvetnikom, kako se nameravajo braniti.
Hočete, da vohunim za njimi.
Da služite svoji državi.
Ne. Hočete, da prekršim poklicno molčečnost.
Mislim, da to že počnete. Beremo vsa poročila.
Potrebujemo več.
Zakaj jih preprosto ne postrelite?
Vsi si to želijo.
Če boste goljufali … –To ni goljufanje.
Če od mene zahtevate, da prelomim prisego,
zakaj jih ne postrelite, pa bo konec?
Po prvi vojni smo Nemčijo spravili na kolena.
Ponižali smo jih, jim naložili previsoke reparacije.
Tako so nas sovražili, da so se v manj kot dveh desetletjih
iz zlomljenega naroda prelevili v skorajšnje osvajalce sveta.
Stvari moramo narediti prav. Drugače …
Če se čez 15 let vrnejo še močnejši …
Ne vem, če jih bomo lahko premagali.
Če jih le ustrelimo, bodo postali mučeniki.
To je zame nesprejemljivo.
Nobenih kipov ne bodo dobili.
Nobenih pesmi in hvalnic.
Hermanna Göringa bom poklical na klop
in ga pripravil do tega, da pove, kaj je storil.
Da se to nikoli več ne ponovi.
Tu sem zaradi Göringa.
Ne.
Tukaj ste,
da bi si dokazali, da še preden poletijo krogle,
preden umrejo milijoni,
se vse začne z zakoni.
Ta vojna se bo končala v sodni dvorani.
Z Göringom.
On je obraz nacistov.
Če pade on, bodo padli vsi.
Toda da pridemo do tja,
se moram pripraviti na soočenje z njim.
Mi boste pomagali?
Govoriva o Hitlerju.
Zanimivo, da te teme niste načeli že prej.
Zanima me, v čem je bila njegova privlačnost.
Bil je neuspešen slikar, povprečen vojak,
pa vendar so ga častili in oboževali.
Dal nam je občutek, da smo Nemci.
Kako?
Doživeli smo uničenje Nemčije.
Potem pa pride človek, ki trdi,
da nam lahko povrne nekdanjo slavo.
Bi vi sledili takemu človeku?
Odvisno od njegovih drugih ciljev.
Ko sem prvič videl Hitlerja govoriti, je bilo to …
Leta 1922.
Govoril je 30 ljudem v nadstropju kavarne.
V državi je bil mir, a nismo imeli hrane, služb, čevljev.
Vstal je in izjavil, da so trebuhi Francozov
polni na račun nemške bolečine.
Nato pa …
"Če grozite, se oborožite z bajoneti.
Ponovno se oborožimo! Dol z Versaillesom!"
Tistega večera sem postal nacionalsocialist.
Zaradi enega samega govora?
Ja. Znal je pritegniti stare vojake.
Če bi se pridružili veterani, bi imeli vojake.
Celo njegov antisemitizem je bil koristen.
Prinesel nam je može, ki so morali kanalizirati svoja čustva,
ki so potrebovali grešnega kozla.
Kaj pa taborišča?
To bi morala biti delovna taborišča
za naše politične nasprotnike. Nič več.
Torej ste to odobravali? –Delovna taborišča, ja.
Ne mislite si, da Japonci, internirani v ZDA po Pearl Harborju,
niso bili prisiljeni v delo. Seveda so bili.
Taborišča sem ustvaril v korist nemškega vojnega prizadevanja.
Ne za smrt.
Himmler, Heydrich …
So oni odgovorni?
Če je to, kar se govori o taboriščih, res,
je to ogromen madež na Nemškem rajhu.
Ste to povedali odvetniku?
Douglas, ne bom se postavil proti Führerju.
Tudi če bi vam to pomagalo? –Tega ni treba nikomur vedeti.
Samo vam.
Zna biti zelo simpatičen.
To vam bo otežilo delo.
Pravi, da je mislil, da gre za delovna taborišča?
Tako je. –In vi mu verjamete?
Taborišča je vodil Himmler.
Bil je vodja SS. Göring je vodil letalske sile.
Ali v ZDA poveljnik letalstva ve, kaj počnejo tajne službe?
Nočem verjeti, da imamo ta pogovor!
Delam, kar ste hoteli. –Ne!
Opravičujete ga! –Prosim vaju …
Ne bom branil tega nacista! –Ga branim jaz?
Analiziram ga, ti bedak!
Göring je narcis, najprej in predvsem.
Nemčiji želi le povrniti veličino, in jo nato voditi.
Judje ga ne zanimajo.
Vseeno mu je, če umrejo? –Kot mu je vseeno, če živijo!
Vse, kar mu je mar, je Hermann Göring.
Se to sklada s podobo človeka, ki je predan iztrebljanju rase?
Hvala, da ste delili ta razmišljanja, toda to je zelo težko …
Verjeti.
Če želite v sodno dvorano s predsodki, izvolite.
Toda požrl vas bo živega.
"Rad bi se vam opravičil, da sem se razburil. Bolje sem."
Prav, dr. Ley.
"Pa vi? Zdi se, da vas nekaj skrbi."
Vse je v redu.
"Ne skrbite."
"Kmalu bo vsega konec."
Leyevo razpoloženje se je zelo popravilo.
Rekel nam je, da je začel pripravljati obrambo.
Zdi se mi, da se je prvič resnično povezal z nami.
Sranje.
Doc! Hitro!
Raztrgal je brisačo, da je naredil vrv.
Spodnje perilo si je zbasal v usta, nato pa …
Se je nagnil naprej. Očitno je bil zelo odločen.
Niste ničesar opazili? –Rekel je, da se počuti bolje.
Rekel vam je …
Morali bi jih ohraniti pri življenju!
Pripeljal bom drugega doktorja.
Drugo mnenje je nujno za nekatere vaše paciente.
Dr. Gilbert prispe popoldne. Uvedli ga boste v delo.
Kakšno je vaše mnenje o samomoru?
Je zadnje zatočišče strahopetcev.
Ali zadnje dejanje obupanih?
Seveda so izjeme.
V težavah ste. –Zakaj to pravite?
Nov doktor, novi testi …
Odkar je Ley umrl, vam ne zaupajo več.
Motite se.
Douglas,
dokler ste v položaju moči,
vas ne bodo pustili pri miru. Morate se zaščititi.
Zakaj bi se moral zaščititi pred svojimi zavezniki?
Če je človek vaš zaveznik, še ne pomeni, da vas podpira.
Sem vam povedal, da je bil oče diplomat? –Ne.
Bil je.
Poslali so ga v Afriko.
Tam je spoznal človeka, ki je postal njegov najboljši prijatelj.
Moža po imenu Hermann von Epstein.
Ime sem dobil po njem.
Ja. Nosim ime Juda.
Oboževali smo strica Hermanna! Bil je nesramno bogat!
Živel je v gradu Veldenstein.
Ko sem bil star šest let,
se je vsa moja družina preselila k njemu.
Si predstavljate?
Živeti v gradu, to so sanje vsakega otroka!
Tekal sem po hodnikih in se igral viteza.
Z obzidja sem si predstavljal, kako se zbirajo vojske za napad.
Stric Hermann je spal v najrazkošnejši sobi,
v zgornjem nadstropju.
Soba moje matere je bila čisto blizu, prav tako lepa.
Moj oče …
Spal je v majhni sobici v pritličju.
Spoznal sem, kako bogat je bil stric Hermann.
Tako bogat, da je lahko preselil mojo družino.
Tako bogat, da je lahko namestil očeta v pritličje.
Tako bogat, da se je, kadar je hotel,
lahko sprehodil po hodniku
in užival z mojo materjo.
Če je človek vaš zaveznik,
še ne pomeni, da vas podpira.
Se vam zdi, da ima Hermann Göring bujno domišljijo?
Tega ne pravim jaz. To so pokazali testi.
Temu je namenjeno drugo mnenje.
Kar nas pripelje do Rudolfa Hessa.
Jaz verjamem v njegovo amnezijo.
Ko pravi, da je pozabil, da je nacist?
Poslušajte, dr. Kelley …
Nisem tu, da bi vam hodil v zelje.
Delil bom svoje ugotovitve. Pisala bova skupaj.
Pisala kaj?
Ne sprenevedajte se. Tukaj sva iz istega razloga.
Dve knjigi o nacističnem poveljstvu si bosta kradli trg.
Predlagam, da napiševa eno skupaj.
Vso srečo s testi.
Je bila presenečena?
Bila je osupla!
Naučite me tega trika. –Kovanec za ušesom?
Ja, naučite me, da jo bom lahko tudi jaz osupnil.
Kovanec sem dal vaši hčerki.
To je najlažji trik! Deluje zato, ker ljudje hočejo verjeti.
Dvignem kovanec in rečem: "Prijatelji!
Tukaj imam povsem navaden kovanec!"
Prestavim ga v drugo roko.
V katero strmim.
V resnici pa je ostal tu.
Pustim ga na dnu desne dlani. –V dlani, v redu.
Stisnite ga s tema prstoma, dlan ovijte okoli,
in preusmerite pozornost na levo roko!
Pretvarjate se, da tehtate kovanec.
In če vi verjamete, bodo verjeli tudi drugi.
Nato samo postavite roko k ušesu …
Abrakadabra!
Kaj pomeni "abrakadabra"? –To je čarobna beseda.
Triku doda kozmično razsežnost.
In vedno je treba reči "abrakadabra"?
Ne, karkoli. Lahko je … "Hokus pokus"!
Raje imam "abrakadabra".
Vas je tega trika naučil oče?
Moj oče? Ne.
To pravite, kot da je nepredstavljivo.
Le opravljal je svoje delo. Bil je vesele narave.
Ni dosegel velikih stvari.
Vi pa verjamete,
da ste usojeni za veličino.
Želite, da vas vidijo kot velikega človeka.
Ja. –In jaz sem vaša odskočna deska do slave.
Po sojenju se boste vrnili domov kot strokovnjak za naciste,
jaz pa bom imel trik, s katerim bom navdušil hčerko.
Očitno vas ne bom več spremljal na srečanjih.
Nisem te hotel motiti.
V moji odsotnosti ste mu veliko povedali.
Kaj točno počnete?
Poskušam izvedeti več.
Gre res samo za to?
Lahko noč, Howie.
Kako se boste branili, Hermann?
Radi bi vedeli. –Resno mislim!
Sva prijatelja, doktor?
Mislim, da je ta beseda preprosta, da bi naju opredelila.
Toda me to sprašujete
kot prijatelj?
Ja.
Jutri, ko se bom zagovarjal,
bom prebral izjavo.
Rekel bom,
da prevzemam polno odgovornost za svoja pretekla dejanja.
Vendar zavračam
prevzem odgovornosti za dejanja, ki so jih storili drugi,
za katera nisem vedel,
in jih ne bi odobraval.
Kar sem storil …
Sem storil za svojo domovino.
Mar ne bi vi storili enako za svojo?
Rekli so, da vas najdem tu.
Čez sedem ur
bo pozornost celega sveta usmerjena v to sobo.
To je to. Vse je odvisno od tega.
Tu je izjava, ki jo namerava Göring prebrati jutri.
Hvala.
Mirno!
Gremo.
Tu so!
Mojbog!
Vstanite!
Visoko sodišče …
Privilegij otvoritve prvega sojenja v zgodovini
za zločine zoper svetovni mir, s seboj prinaša težko odgovornost.
Zločini, ki jih želimo obsoditi in kaznovati,
so bili tako premišljeni, tako zlonamerni in tako uničujoči,
da civilizacija ne more dopustiti, da bi jih ignorirali,
saj ne bi preživela, če bi se ponovili.
Na zatožni klopi sedi 20 zlomljenih mož.
Dokazali bomo, da poosebljajo žive simbole rasnega sovraštva,
terorizma in nasilja,
objestnosti in okrutnosti, povezanih z oblastjo.
Naša civilizacija ne more sprejeti kompromisov
in ravnati dvoumno ali neodločno
z ljudmi, v katerih te sile še vedno tlijo.
Vojne niso več lokalno omejene.
Vse moderne vojne sčasoma postanejo svetovne vojne.
Nobena pomembna država se jim ne more izogniti.
Zadnji korak k izogibanju periodičnim vojnam,
kjer se zakoni ne spoštujejo,
je, da državniki odgovarjajo pred zakonom!
Naj pojasnim:
čeprav te zakone uporabljamo proti nemškim agresorjem,
morajo ti obsoditi agresijo katere koli druge države,
vključno s tistimi, ki sodijo v tej dvorani!
Domače tiranije, nasilja in agresije,
ki ju oblast vsiljuje proti pravicam sodržavljanov, se bomo znebili le,
če prisilimo vsakega človeka, da za svoja dejanja odgovarja pred zakonom.
Hermann Göring.
Obtoženci se bodo izrekli o krivdi ali nedolžnosti glede obtožb.
To bodo storili po vrsti pred mikrofonom,
ki je nameščen na sredini zatožne klopi.
Sem Hermann Wilhelm Göring.
Danes stojim pred sodiščem in celim svetom
in obljubim, da ne bom rekel …
Sodišče je odločilo,
da obtožencem prepove dajanje izjav.
Sodišče lahko nagovorijo pred razglasitvijo sodbe.
Kot rajhsmaršal Nemčije … –Tu niste rajhsmaršal.
Ste le Hermann Göring, jetnik.
Priznate krivdo ali ne?
Kaj se dogaja? Kje sta?
Kaj? Kje sta? –Odpeljali so ju! –Kdo?
Američani!
Emmy!
Emmy! Edda!
Emmy! Emmy Göring!
Prositi vas moram za uslugo.
Se norčujete iz mene?
Hvala. Potreboval jo bom.
Emmy Göring je bila aretirana zaradi suma sokrivde
pri kraji umetnin njenega moža.
Deklica gre v samostan. Stiki niso dovoljeni.
To sta ženska in otrok!
Ja.
Mi smo boljši od tega … –To ni odvisno od mene!
Pa ni za kaj.
Mimogrede … Kako ste vedeli, kje se skrivata?
Je Edda spet igrala klavir?
Ja.
Zelo je nadarjena.
Rada vas ima.
Imate pisma?
Ne.
Žal ne tokrat. –Ne?
Prihodnjič.
Tu je moj novi doktor. Ravno sva govorila o moji družini.
Ja. Žal mi je za novice.
Kakšne novice? –Njuno aretacijo.
Aretirali so ju pred petimi dnevi.
Vam ni povedal?
Kaj je bilo to?
Bil sem iskren do pacienta. Lahko bi kdaj poskusili!
Uničilo ga je! –In?
Kaj je narobe z vami?
Nehajta!
Prekleto! Strokovnjaka za duševno zdravje sta!
Za božjo voljo!
Dr. Gilbert, želite, da dam dr. Kelleyja aretirati?
Ne, gospod. –Potem pa izginita iz moje pisarne!
Vstanite, prosim!
Visoko sodišče,
tožilstvo želi kot dokaz predložiti naslednje posnetke.
To, kar boste videli, ni bilo še nikoli predvajano.
Upam, da bo ta film ponudil kratko razlago,
kaj pomenijo besede "koncentracijsko taborišče".
NACISTIČNA KONCENTRACIJSKA TABORIŠČA
To so lokacije največjih koncentracijskih taborišč in zaporov
v Nemčiji in okupirani Evropi pod nacističnim režimom.
DELOVNO TABORIŠČE OHRDRUF
To taborišče je osvobodila 4. oklepna divizija 3. armade generala Pattona.
Vidijo leseno lopo, kjer je nakopičena vrsta pokritih trupel, smrad pa je neznosen.
Delovno taborišče Nordhausen, ki ga je osvobodila 3. divizija 1. armade.
Vsaj 3000 ujetnikov je tu umrlo pod brutalnimi rokami enot SS
in nemških kriminalcev, ki so bili pazniki.
To je bilo skladišče za sužnje, ki niso bili več sposobni za delo
v podzemnih tovarnah bomb V in drugih nemških taboriščih in tovarnah.
Med trupli so človeški okostnjaki, prešibki, da bi se premaknili.
Naši medicinski bataljoni so delali dva dni in dve noči,
da bi jih oskrbeli in jim dali zdravila,
toda za napredovale primere lakote in tuberkuloze pogosto ni zdravila.
Preživele evakuirajo na zdravljenje v zavezniške bolnišnice.
Sem višji poročnik Jack H. Taylor, iz ameriške mornarice iz Hollywooda.
Toda to je prvič, da nastopam v filmu.
Zajet sem bil 1. decembra.
Odpeljali so me v koncentracijsko taborišče Mauthausen.
Taborišče smrti.
Stradali so nas, pretepali in ubijali …
Na srečo jaz nisem prišel na vrsto.
Kako so jih usmrtili?
Na pet ali šest načinov. S plinom, s streljanjem,
s pretepanjem, s palicami,
z izpostavljanjem,
tako da so stali goli v snegu 48 ur,
pozimi so jih polivali z mrzlo vodo,
z lakoto, s psi
in tako, da so jih potisnili prek 30-metrskih pečin.
Vse to je resnica, bilo je videno in zdaj je posneto.
KONCENTRACIJSKO TABORIŠČE BUCHENWALD
Narodnosti in zaporniške številke so tetovirane na trebuhih jetnikov.
V poročilu taborišče Buchenwald imenujejo tovarna za iztrebljanje.
Zunaj krematorija so našli nakopičena trupla.
Tovarna za odstranjevanje trupel.
Znotraj so peči, ki so krematoriju omogočale,
da se v deseturnem delavniku znebi približno 400 trupel.
Dachau, blizu Münchna, eno najstarejših nacističnih taborišč.
Tole so osvoboditelji odkrili v notranjosti zgradb.
Obešena v vrstah, oblačila ujetnikov, ki so bili zadušeni v plinski celici.
Prepričali so jih, naj slečejo oblačila, češ da se bodo oprhali.
Dobili so celo brisače in milo.
KONCENTRACIJSKO TABORIŠČE BELSEN
Sanitarne razmere so bile tako grozljive,
da so za pospešitev čiščenja potrebovali težko mehanizacijo.
To je bil Bergen-Belsen.
Kako je to mogoče?
To, kar sem pravkar videl …
Kako je to mogoče?
Himmler. –Himmler ni bil drugi za Hitlerjem.
To ste bili vi.
1200 taborišč?
Naj verjamem, da niste vedeli?
Grozodejstva se da ponarediti. –Film je ponaredek?
To je vaša obramba? –Kaj naj rečem?
Resnico, za spremembo? –In kaj bi s tem dosegel?
Da bi vi vse povedali Jacksonu?
Prijatelj moj …
Vaša hinavščina je osupljiva. –Moja hinavščina?
Ameriške bombe in krogle ne ubijajo?
Z enim samim klikom ste uplinili 150.000 Japoncev,
pa mislite, da me lahko obtožite vojnih zločinov?
Samoobramba! –Kako? Niso bili na vašem ozemlju!
Razlika je med bombardiranjem tovarn orožja
in ubijanjem civilistov kot kolateralno škodo,
ter gradnjo 1200 klavnic,
zasnovanih za iztrebljanje celotne rase!
In to veste! –Kaj pa mislite, da je vojna?
Ne to, kar sem videl danes.
Kaj pa Rusi počnejo z nemškimi ujetniki?
Vi ste svobodni, jaz sem pa ujet v celici,
ker ste vi zmagali, mi pa izgubili. Ne zaradi moralne premoči!
Čez 15 let bodo na to sojenje gledali kot na farso!
Na velike osvajalce ne gledajo kot na morilce.
Džingiskan, Aleksander Veliki … –Vi niste Aleksander Veliki!
Vi ste debeluh v celici.
In vedeli ste!
Motil sem se.
Ni vam usojena veličina.
Bojim se, da boste imeli nesrečno življenje.
Te ure z mano vas bodo vedno zasenčile.
Napisali boste knjigo v upanju, da bi podoživeli te trenutke.
Ta trenutek, edini v vašem življenju,
ko ste se dotaknili veličine. –Mislite, da ste velik človek?
Mislite, da bo to vaša zapuščina? –Vsaj imel jo bom.
Vi pa ne boste pustili pečata v svetu.
Vaša knjiga sem jaz! Vi ste komaj opomba pod črto.
Ubili vas bodo!
Obešeni boste z vrvjo okoli vratu, dokler se ne boste poscali v hlače
in umrli.
Vaša žena bo vdova.
Hčerka pa sirota.
In to bo vaša krivda.
Vem, kdo ste.
Kakšen je?
Nočete vedeti.
Jackson ga bo pojutrišnjem poklical na klop.
Jackson bo uničen.
Zakaj to pravite?
Ker se je Göring pripravil nanj.
Pripravljen je na vse nas.
Zakaj
mi ne bi vsega povedali?
DOKTOR RAZKRIL VSE –Poglejte to!
Vaši zasebni pogovori s Hermannom Göringom so na naslovnici.
Gospod … –Konec je.
Zjutraj sem zahteval vašo premestitev.
Greste domov in razrešeni boste dolžnosti.
Mene in to funkcijo ste osramotili zadnjič.
Oprostite, polkovnik.
Zaslužili ste si bolje. –Res je.
In da veste …
Izpustili bomo Göringovo ženo in hčerko.
Prav imate. Mi smo boljši od tega.
Hvala, gospod. –Vlak imate ob 17.00.
Ne zamerite, ampak nočem vas več videti.
Si se prišel poslovit?
Res mislite, da Jackson nima možnosti? –Seveda.
Vse to je samo predstava za kamere.
Ne glede na to, kaj se zgodi jutri …
Če Göring zmaga, pa naj. –Ne strinjam se.
Vi tudi ne.
O njem veste več kot kdorkoli.
To je res.
Z njim sem preživel tisoče ur, ga testiral. Veš, kaj ga loči od nas?
Nič.
Vem.
Veš?
Jaz sem eden izmed njih.
O čem govoriš?
Tudi jaz sem Nemec.
Odraščal sem v Münchnu.
Rekel si, da si odraščal v Detroitu, da je mama govorila nemško.
Res je. Tudi oče.
Ker sem bil vzgojen tukaj. –Vojak ameriške vojske si.
Zakaj si odšel?
Kaj mislite, zakaj?
Jud si.
Z modrimi očmi in blond lasmi me niso preveč nadlegovali.
Oče je bil domoljub. V prvi vojni se je boril za Nemčijo.
Radi smo imeli to deželo.
Potem pa je oče spoznal, da moramo oditi.
Kako vam je uspelo?
Najtežje je bilo dobiti vizume.
Druge države so nas zavračale.
Oče je imel bratranca v New Yorku. Pomagal nam je.
Izstopne vizume smo dobili leta 1940.
Toda denar smo imeli le za eno karto.
Moja mlajša sestra Margot …
Takrat je imela samo 11 let.
Starša nista hotela, da potuje sama …
Zato sem šel jaz.
Celo pot sem imel morsko bolezen.
Ko sem prispel, sem živel pri bratrancu.
Nacisti so zavzeli Nizozemsko.
Moja družina ni nikoli prišla.
Zato sem šel v Detroit.
Dobil sem službo v tovarni orodja.
Angleško sem se naučil ob poslušanju bejzbola.
Ob napadu na Pearl Harbor
sem bil prvi v vrsti v rekrutnem uradu.
Veš, kaj so rekli?
Da me ne morejo sprejeti. Nisem bil ameriški državljan.
Čakati sem moral na vpoklic.
Pa sem čakal.
Dve leti sem čakal, vsak dan sem gledal v poštni nabiralnik.
6. junija 1944
sem se izkrcal na plaži Omaha.
Štiri leta prej
sem zapustil domovino sredi noči, sam in prestrašen.
Vrnil pa sem se z vojsko.
Našel sem Margot.
Živi pri sorodnikih v Švici. Zdaj ima 16 let.
Dobro je.
Uspelo ji je.
Kaj pa starša?
Zapisi kažejo,
da sta moja starša prispela v Auschwitz 12. avgusta 1942.
Taborišče je bilo osvobojeno 27. januarja 1945.
O njiju ni sledu.
Nacisti so imeli izraz za to, kar so nam storili.
Končna rešitev.
Kot da bi bili
neka nadležna sestavljanka, ki so jo končno rešili.
Žal mi je, Howie.
Povedal bom Streicherju.
Povedal mu bom.
Tik preden mu nataknejo zanko okoli vratu,
bom temu prašiču povedal, da se je izpovedoval Judu.
Pravite, da je vseeno, kaj se zgodi jutri.
Pomembno je.
Bolj, kot si mislite.
Pomembno je zame,
za mojo družino in za celo Nemčijo.
Göring mora pasti.
Če mislite, da bo premagal Jacksona …
Doc, prosim … Naredite nekaj.
Ne morem.
Ne morete?
Jaz sem samo psihiater.
Veste, zakaj se je to zgodilo tukaj?
Ker so ljudje to dopustili.
Prepozno so se uprli.
Srečno pot domov, Doc.
Ja, gospod. Seveda.
Ne, jaz … Povsem razumem.
Hvala.
Neverjetno!
Truman je pravkar imenoval Fredericka Vinsona za predsednika Vrhovnega sodišča.
Saj itak nisem hotel te službe. –Kdo pa bi jo?
Na eks.
Padli boste v past. –Mislil sem, da ste razrešeni dolžnosti.
Če Göringa pokličete na klop, mu boste dali, kar hoče.
Zato se je predal!
To je njegova zadnja priložnost, da reši čast Rajha!
Po tem, kar sem prebral v časopisu, mi je vseeno, kaj mislite.
Ne boste ga ujeli. –Stražarji! –Ne brez moje pomoči.
To je vse, kar imam o njem. Zasebni spisi in pogovori.
O tem človeku vem več kot kdorkoli. In vse je tu notri.
Zakaj imate ta zvezek?
Hotel sem napisati knjigo.
Si ustvariti ime.
V redu je.
Res mislite, da ga ne morem premagati?
Iskreno …
Ne vem.
Skoraj bi postal vrhovni sodnik.
Zdaj bom imel srečo, če me bodo obdržali na sodišču.
Mene so pred šestimi urami odpustili iz vojske.
Ne preostane nama več veliko.
Zakaj ne bi šla zmagat vojne?
Trik je v tem, da uporabite njegov napuh proti njemu.
On je rajhsmaršal,
in rajhsmaršal se nikoli ne moti.
To je nemogoče.
Vsaka odločitev, ki ga je pripeljala na vrh, je torej pravilna.
Ne bo hotel govoriti o taboriščih, SS in končni rešitvi,
ampak lahko ga pripravite do priznanja.
Kelley ima prav.
Pripravi ga do tega, da prizna, da jih je odobril,
pa ga imaš!
Dobil ga bom.
To je velik dan zate.
Pripravljen si.
Kaj Doug Kelley še vedno dela tukaj?
Ne vem, gospod.
Vstanite, prosim!
Sodnik Jackson, ste pripravljeni?
Tožilstvo na prostor za priče kliče Hermanna Göringa.
Ali še vedno dvomite v smrt Adolfa Hitlerja?
Nimam nobenih dvomov.
Torej se zavedate, da ste edini še živeči človek,
ki nam lahko pojasni cilje nacionalsocialistične stranke
in notranje mehanizme njenega vodstva?
Ja, tega se povsem zavedam.
Vaša stranka je od začetka nameravala strmoglaviti Weimarsko republiko.
To je bila naša trdna namera.
Kaj?
Takoj ko ste prišli na oblast, ste v Nemčiji ukinili parlamentarni sistem.
Menili smo, da ni več potreben.
Ker ste verjeli, da ljudstvo ni sposobno vladati samo?
Izvolilo nas je ljudstvo,
ki nam je dalo mandat za spremembe.
Prejšnji sistem je Nemčijo pripeljal na rob bankrota.
Vaš predsednik Roosevelt je rekel:
"Nekateri evropski narodi so se odrekli demokraciji,
ne zato, ker je ne bi hoteli,
ampak ker je demokracija rodila prešibke ljudi."
Pojdi na vojne zločine …
Ko ste bili na oblasti, se vam je zdelo prav zatreti opozicijske stranke. Drži?
Zdelo se nam je pomembno odstraniti vso politično opozicijo.
Se vam je zdelo pomembno in nujno ustanoviti koncentracijska taborišča?
Taborišča so bila zasnovana kot ukrep proti komunistom
in njihovemu nasilju.
Zato je bilo zanje treba zgraditi taborišča.
Dva ali tri. Nekaj takega.
Potrebovali ste tudi določene skupine za izvrševanje ukazov
in bojevanje, če bi bilo potrebno.
Skupine? –Če ste na primer hoteli čigavo glavo,
bi to za vas lahko opravila organizacija.
Nemčija je imela vrhunsko politično policijo, tako kot druge države.
SA in SS sta bili organizaciji, ki sta izvrševali te ukaze
in fizično ravnali z ljudmi, je tako?
SA ni nikoli dobila ukaza, naj kogarkoli odstrani.
SS prav tako ne. Ne pod mojim vodstvom.
Nisem imel več vpliva na ti organizaciji.
Vendar so stražarji SS izvajali aretacije.
Nadzorovali so prevoze v koncentracijska taborišča.
Se spomnite, kdaj so častniki SS začeli opravljati
funkcijo izvršnega organa nacistične stranke?
Tujcu bi bilo izjemno težko pojasniti,
na katerih področjih so bili dejavni častniki SS ali Gestapa.
Poskusite.
Morda so se s tem, ko je Himmler dobival več nadzora nad policijo,
spreminjala tudi pričakovanja.
Znano je, da so nekatere enote SS
varovale taborišča in kasneje opravljale določene policijske naloge.
Kot tudi druge naloge znotraj taborišč?
Katere naloge imate v mislih?
Opravljali so vse naloge v taboriščih, kajne?
Če je enota SS varovala taborišče,
in je bil poveljnik taborišča vodja SS,
je logično sklepati,
da je ta enota opravljala vse funkcije v tem taborišču.
Pokončaj ga.
Rekli ste, da hočete močno nemško državo,
da bi razveljavili pogoje Versajske pogodbe, kajne?
Želeli smo močno nemško državo z Versaillesom ali brez.
Prva država, ki jo je Nemčija absorbirala, je bila Avstrija,
ki pred prvo vojno ni bila del Nemčije,
in ni bila odvzeta Nemčiji z Versajsko pogodbo, kajne?
Ne povsem tako, ne.
Drugo ozemlje, ki ga je osvojila Nemčija,
je bila Češka, sledili sta Moravska in Slovaška.
Te dežele Nemčiji niso bile odvzete z Versajsko pogodbo
in nikoli niso bile del Nemčije pred prvo svetovno vojno.
Ti deli češkega ozemlja niso bili del manjšega drugega Rajha
ob podpisu Versajske pogodbe.
Vendar pa so bili sestavni del Nemškega rajha
že na stotine let.
Še vedno niste odgovorili na moje vprašanje! –Sem odgovoril.
Če vam dejstva ne ustrezajo, vam ne morem pomagati.
Odgovorite z da ali ne.
Morda imate vi ves čas na svetu, za razliko od nas ostalih … –Sodnik!
Sodišče meni, da bi priči morali dovoliti podati pojasnila, ki se ji zdijo primerna.
Upam, da se sodišče zaveda, da je zunaj teh zidov
pomembno vprašanje o oživitvi nacizma.
Eden od ciljev obtoženega Göringa
je spodbujanje in ohranjanje te ideje prav s tem sojenjem!
Gospod sodnik …
Ta priča je na zatožni klopi in na prostoru za priče
zavzela aroganten in zaničljiv odnos do tega sodišča,
ki mu vendarle daje priložnost za sojenje, za katerega mu ni bilo mar!
Odločitev je dokončna, gospod sodnik.
Seveda se moram podrediti presoji sodišča,
in pričo preprosto prositi, naj odgovarja bolj jedrnato.
Lahko ponovite vprašanje?
Versajska pogodba vam teh ozemelj ni odvzela.
Seveda nam je bila Avstrija odvzeta z Versajsko pogodbo, prav tako Sudeti!
Saj bi obe ozemlji pripadali Nemčiji,
če bi imeli njuni prebivalci pravico do samoodločbe.
To se mi zdi malo verjetno,
saj ste rekli, da je bila pravica ljudi, da razpolagajo sami s seboj,
prva stvar, ki ste jim jo odvzeli.
Že od samega začetka
ste imeli izločitev Judov iz gospodarskega življenja Nemčije
za prvo fazo štiriletnega načrta pod vašo upravo.
Je to res? –Delno. –Delno?
Razumem.
Na hitro poglejmo
zakone javnega pomena, ki ste jih uvedli glede judovskega vprašanja.
Najprej … Ste razglasili nürnberške zakone?
Ja, res sem jih. Kot predsednik Reichstaga je bilo to moje delo.
Kateri dan je bil to?
15. september 1935. –In 1. decembra 1936
ste sprejeli zakon, ki je grozil s smrtno kaznijo Nemcem,
ki bi prenašali premoženje izven države? –Bo držalo, ja.
Odlok o omejitvah tujih valut.
Nato ste 22. aprila 1938 odredili kazni
za prikrivanje judovske narave podjetij v Rajhu.
Prikrivanje, ja.
Nato ste 26. aprila 1938 podpisali odlok o registraciji
vsega judovskega premoženja v Nemčiji in zunaj nje.
Če je moj podpis … –Nato odlok, podpisan 12. novembra 1938,
ki Judom nalaga globo v višini milijarde rajhsmark za reparacije.
Ja, ampak …
In da morajo vso škodo na judovskem premoženju
med izgredi leta 1938 takoj popraviti Judje sami
na lastne stroške, zavarovalni zahtevki pa se zaplenijo v korist Rajha.
Tu je veliko podrobnosti. Zavarovalnice …
In odlok, podpisan 17. septembra 1940,
ki odreja zaseg vsega judovskega premoženja na Poljskem.
V tistem delu Poljske, nekdanji nemški provinci …
In 31. julija 1941 … –Vrnjeni Nemčiji!
Odlok, ki zahteva od Himmlerja in Heydricha,
naj načrtujeta končno rešitev judovskega vprašanja.
Ne, to ni res. Zelo dobro poznam ta odlok.
Predložil bi dokument 710, dokaz številka ZDA 509.
Prebrati ga je treba v zapisnik, da se dogovorimo o prevodu.
Ta dokument ste podpisali vi, kajne?
Res je.
Popravite me, če se motim.
"Kot dopolnitev naloge, ki vam je bila dodeljena 24. januarja 1939,
v zvezi z iskanjem rešitve judovskega problema z izseljevanjem in evakuacijo
na najugodnejši možni način,
vam naročam, da sprejmete vse potrebne ukrepe
na organizacijskem in finančnem področju za izvedbo
končne rešitve judovskega vprašanja."
To je to.
Je to točno?
Ne, vaš prevod je napačen.
Prosim, povejte nam svojo različico prevoda.
"Kot dopolnitev naloge, ki vam je bila zaupana
24. januarja 1939,
da rešite judovsko vprašanje z izseljevanjem in evakuacijo
na najugodnejši možni način,
vam s tem naročam, da sprejmete vse potrebne ukrepe
na organizacijskem in finančnem področju …"
In zdaj pride stavek:
"Za celovito rešitev", ne končno.
"Za celovito rešitev judovskega vprašanja."
Popolna in celovita rešitev. –Popolna in celovita, ja.
Popolna in celovita rešitev, ki ste jo zaupali vodji SS.
Ja, vendar bi rad podal pojasnilo. –Izvolite.
To pismo sem poslal Himmlerju in Heydrichu,
ker je od izjave dne 24. januarja 1939 minilo 18 mesecev,
Heydrich pa je dosegel zelo majhen napredek.
Zato sem mu naročil, naj pospeši izseljevanje Judov.
Izseljevanje? Trdite, da to pismo govori o izseljevanju Judov.
Tako piše v čisto prvi vrstici.
"O izseljevanju …"
To je samo prvi stavek. Preostanek pisma govori …
O moji želji po celoviti rešitvi judovskega problema,
in končanju njihovega finančnega vpliva
z ukrepi izseljevanja in evakuacije iz Nemčije.
Kot je navedeno v dokumentu, ki ste mi ga pravkar predstavili.
Imate še kakšno vprašanje za pričo, sodnik Jackson?
Sodnik? Ali lahko priča odide?
Jaz imam vprašanje!
Sodišče je razumelo, da danes to pričo zaslišuje ameriško tožilstvo.
ZDA z veseljem prepuščajo besedo uglednim britanskim kolegom.
Gre samo za nekaj vprašanj. Kratek bom.
Pred tem sodiščem ste priznali,
da ste leta 1942 izgubili vpliv pri Adolfu Hitlerju. Je tako?
Tako je bilo, mislim da.
Toda leta 1942 ste bili rajhsmaršal, Hitlerjev naslednik.
Drži?
Ja, bil sem rajhsmaršal.
In niste vedeli, da je bilo leta 1942 ubitih tri milijone Judov?
Ne, nisem vedel.
Leta 1943 je bilo v taboriščih usmrčenih vsaj 800.000 Judov.
Leta 1943 ste še vedno bili rajhsmaršal, kajne?
Res je.
Leta 1944 je v taboriščih umrlo še 800.000 Judov.
Leta 1944 ste še vedno bili rajhsmaršal, kajne?
Res je.
Leta 1945 še 250.000 Judov, skupaj ocenjeno na šest milijonov Judov,
poleg sovjetskih in poljskih državljanov,
Romov, umetnikov, znanstvenikov, pisateljev, novinarjev,
fotografov, režiserjev, ljudi, ki niso bili ubiti v boju,
ne pod sovražnim ognjem, ampak jih je iztrebila nemška država.
Država, katere rajhsmaršal ste bili,
najpomembnejši politični položaj v vaši državi!
In vi trdite, da o tem niste vedeli ničesar?
Povejte mi vsaj to …
Glede na to, kar svet ve zdaj,
kar se je zgodilo šestim milijonom Judov, vas moram vprašati …
Bi se še vedno pridružili Führerju, Adolfu Hitlerju?
Ja.
Bi se.
Mir v dvorani! Mir!
Ni dodatnih vprašanj.
Izkoristil bom ta trenutek, da zaključim današnjo sejo.
Sijajna bitka. Prav zares sijajna.
Preživel sem. –Uspelo ti je.
Prav ste imeli.
Jaz ga ne bi mogel premagati.
Vsaj ne brez pomoči.
"Göring se ne more postaviti proti Führerju."
Zelo dragocen podatek.
In zdaj?
Če pade Göring, padejo vsi.
Dobro bo.
Izvolite.
Odhajate?
Še eno stvar moram opraviti.
Doktor …
Pomagali ste jim, kajne?
Sem.
Odhajam.
Odhajate?
Grem domov.
Prišel sem se poslovit.
In kaj bova zdaj?
Si bova segla v roke?
Vem, da sva bila prijatelja, Douglas.
Za kratek čas.
Zbogom, Hermann.
Čez nekaj let …
Zanima me, kaj boste rekli o nas.
Boste vsaj priznali našo človeškost?
Prebrana bo sodba Mednarodnega vojaškega sodišča.
30. SEPTEMBER 1946
Obtoženci bodo posamično slišali svojo sodbo.
Hermann Göring.
Dokazi kažejo, da ste bili za Hitlerjem
najpomembnejši človek nacističnega režima.
Vaša krivda je edinstvena v svoji ogromnosti.
Za vaša dejanja ni opravičila.
Mednarodno vojaško sodišče vas obsoja
na smrt z obešanjem.
Rudolf Hess,
spoznani ste za krivega v vseh štirih točkah obtožnice.
Usmrtitve bodo izvedene nocoj ob polnoči.
Za ohranitev reda
bodo zaporniki o tem obveščeni šele ob 23.45,
ko jih bomo zbudili, da prejmejo poslednje zakramente.
Ob 20.00 bo v zapor prispelo osem izbranih novinarjev.
Dva Francoza, dva Britanca, dva Američana in dva Rusa.
Luči se ugasnejo ob 21.30,
ko bo zdravnik opravil zadnji obhod kot običajno.
Kdor bo želel uspavala, bo prejel placebo iz sode bikarbone.
Ob 22.00
bomo novinarje odpeljali v prostor za usmrtitve,
kjer jih bom seznanil z zadnjimi pripravami za nocoj.
Abrakadabra.
Zapornike bomo pripeljali posamično.
Takrat bodo lahko izrekli svoje zadnje besede.
Nato …
Oprostite.
Kdo je? –Göring! –Sranje!
Ne! Ne, ne …
Ne! Ne, prasec! Nimaš pravice!
Mrtev je, gospod. Cianid. –Prekleto!
Ti baraba …
Žal mi je, gospod. Moramo se odločiti.
Ali usmrtitve preložimo ali nadaljujemo po načrtu.
Končajmo to. –Gospod …
Streicher se noče obleči.
Pustite ga. Pustite ga!
Julius …
Julius!
Vi …
Vi ste bili moj prijatelj.
Greva.
Narediva to skupaj.
Vstani.
Dajte mi njegovo srajco.
Vprašajte ga po imenu.
Poznate moje ime.
Zadnje besede?
Praznik purim, 1946!
Sranje …
Prasec …
GÖRINGOV SAMOMOR
Izmuznil se je.
Iskreno, dr. Kelley,
nekaterim trditvam v vaši knjigi je težko verjeti.
Bili ste v družbi nacistov. Priznajte, da so drugačna vrsta ljudi.
Niso drugačna vrsta ljudi.
Ljudje, kot so nacisti, so danes v vsaki državi na svetu.
V ZDA ne. –Seveda, v ZDA!
22 CELIC V NÜRNBERGU –Njihov profil ni nič skrivnostnega!
To so ljudje, željni moči.
Vi pravite, da takšnih ljudi tu ni,
jaz pa menim, da so v ZDA ljudje,
ki ne bi oklevali splezati prek trupel polovice države,
če bi vedeli, da bodo lahko obvladovali drugo polovico!
Prosim vas, doktor … –Netijo sovraštvo!
To sta počela Hitler in Göring in to je tipično!
Če mislite, da nas bodo naslednjič opozorile strašljive vojaške uniforme,
se hudo motite!
Pogovor bomo nadaljevali po kratkem premoru.
V ETRU
V naslednjem delu vas ne bo.
Greva.
Toliko da veste …
Blatenje naše države ni najboljša taktika za prodajo vaše knjige.
Robert Jackson se je vrnil na delo na Vrhovno sodišče.
Sodna praksa, ki jo je vzpostavil v Nürnbergu,
je oblikovala osnovo sodobnega pregona vojnih zločinov.
Po sojenjih je Howie Triest zapustil vojsko
in s seboj v ZDA odpeljal sestro Margot.
Dočakal je 93 let.
Knjiga Douglasa Kelleyja je bila neuspešna. Nikoli ni napisal druge.
Postajal je vse bolj živčen ob misli, da nihče ne upošteva njegovih opozoril.
Leta 1958, po dolgem boju z depresijo, je Kelley storil samomor.
Uporabil je cianid, enako metodo kot Hermann Göring.
"Edini pokazatelj, česa je človek zmožen,
je to, kar je človek že storil."
Scenarij in režija:
PO KNJIGI "NACIST IN PSIHIATER" avtorja Jacka El-Haija
Prevod: Marinko
V glavnih vlogah:
NÜRNBERG
Preuzeto sa www.titlovi.com